Rådets holdning til vedtagelse af Europa-Parlamentets og Rådets direktiv om ændring af Europa-Parlamentets og Rådets direktiv 2012/34/EU om oprettelse af et fælles europæisk jernbaneområde for så vidt angår åbning af markedet for indenlandsk passagertransport med jernbane og forvaltning af jernbaneinfrastrukturen

2013/0029 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning til vedtagelse af Europa-Parlamentets og Rådets direktiv om ændring af Europa-Parlamentets og Rådets direktiv 2012/34/EU om oprettelse af et fælles europæisk jernbaneområde for så vidt angår åbning af markedet for indenlandsk passagertransport med jernbane og forvaltning af jernbaneinfrastrukturen

(EØS-relevant tekst)

1.Baggrund

Den 30. januar 2013 vedtog Kommissionen en omfattende pakke bestående af seks lovforslag, der har til formål at levere bedre kvalitet og et større udvalg af jernbanetjenester i Europa.

Det er nødvendigt at forbedre tjenesternes kvalitet og effektivitet for at gøre jernbanetransport til en mere attraktiv valgmulighed for passagererne og for at tilskynde til trafikoverflytning. Vi kan få mere for pengene og opnå en højere grad af bæredygtighed for få offentlige midler.

Pakken har ligeledes til formål at tilskynde til innovation af EU's jernbaner med henblik på at opfylde forbrugernes forventninger. Dette foregår på tre forskellige indbyrdes forbundne måder:

(1)ved at åbne de nationale passagermarkeder for konkurrence og gøre det obligatorisk at sende kontrakter om offentlig trafikbetjening i udbud

(2)ved at styrke infrastrukturforvalternes uafhængighed, så de kan kontrollere alle jernbanenettets kernefunktioner og ved at sikre rimelig adgang for alle til jernbanetransport

(3)ved at styrke jernbaneagenturets rolle som "kvikskranke" for udstedelse af køretøjstilladelser, der gælder i hele EU, med henblik på markedsføring og sikkerhedscertifikater, der også gælder i hele EU, til operatørerne.

Forslaget blev sendt til Europa-Parlamentet og Rådet

(dokument COM(2013) 29 final — 2013/0029 COD): Forslaget blev sendt til Europa-Parlamentet og Rådet





Den 31. januar 2013 Udtalelse afgivet af Det Europæiske Økonomiske og Sociale Udvalg:

Den 11. juli 2013 Udtalelse afgivet af Regionsudvalget: Den 8. oktober 2013 Europa-Parlamentets førstebehandlingsholdning vedtaget: Den 26. februar 2014 Rådets holdning vedtaget: Den 17. oktober 2016

2.Formålet med Kommissionens forslag

Det generelle formål med Kommissionens forslag til Europa-Parlamentets og Rådets direktiv om ændring af direktiv 2012/34/EU (forvaltningsdirektivet) er yderligere at udvikle det fælles europæiske jernbaneområde ved at åbne de nationale jernbanepassagermarkeder for konkurrence og skabe lige vilkår for alle jernbanevirksomheder. Den øgede konkurrence forventes at forbedre jernbanetjenesternes kvalitet og operationelle effektivitet og derved gøre dem mere konkurrencedygtige og attraktive sammenlignet med andre transportformer.

For at nå dette mål foreslog Kommissionen nye regler med henblik på at styrke infrastrukturforvalternes uafhængighed, forhindre krydssubsidiering fra infrastrukturforvaltningen til jernbaneoperationer og forbedre koordineringen mellem de forskellige aktører på jernbanemarkedet.

Dette forslag fra Kommissionen er tæt forbundet med forslaget om at ændre forordning (EF) nr. 1370/2007 om at åbne markedet for national personbefordring. Formålet med den foreslåede forordning er at indføre princippet om obligatorisk udbud af offentlige tjenesteydelseskontrakter og forbedre betingelserne for effektive udbud f.eks. ved hjælp af bedre adgang til rullende materiel.

3.Kommentarer til Rådets holdning

Rådet tilslutter sig ved sin holdning, der blev vedtaget ved førstebehandlingen den 17. oktober 2016, hovedformålene i Kommissionens forslag. Det giver især mulighed for at åbne de nationale markeder for personbefordring med jernbane for konkurrence og sikre bedre regler for forvaltning af infrastrukturen.